**urcă-te nesfârşito**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pe nemurire

i-am pus şeaua

din piele de şarpe

şi scăriţe de măr

hai

nu te teme

aşează-ţi piciorul

pe coasta mea

şi încalecă nărăvaşo

câmpiile elizee te aşteaptă

să galopezi pe florile ei

cu rădăcini de cer

şi iarba mirosind

a curcubeie virgine

să nu priveşti înapoi cu mânie

să nu priveşti deloc

lasă-ţi dorinţele

speranţele

visurile încuiate

şi aleargă doar prin eterniatete

fără trecut

fără viitor

eu voi rămâne aici

să joc mai departe

21 cu dumnezeu

pe o căpiţă de lacrimi uscate